CELEX: 62012TN0165
Language: el
Date: 2012-04-11 00:00:00
Title: Υπόθεση T-165/12: Προσφυγή της 11ης Απριλίου 2012 — European Dynamics Luxembourg και Ευρωπαϊκή Δυναμική κατά Επιτροπής

23.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/17
            
         Προσφυγή της 11ης Απριλίου 2012 — European Dynamics Luxembourg και Ευρωπαϊκή Δυναμική κατά Επιτροπής
   (Υπόθεση T-165/12)
   2012/C 184/30
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες: European Dynamics Luxembourg SA (Ettelbrück, Λουξεμβούργο) και Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE (εκπρόσωπος: Β. Χριστιανός, Δικηγόρος)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               Να ακυρωθεί η υπ’ αριθμ. CMS/cms D(2012)/00008 απόφαση της Ευρωπαϊκής Επιτροπής, της 8 Φεβρουαρίου 2012, η οποία γνωστοποιήθηκε στις προσφεύγουσες στις 9 Φεβρουαρίου 2012, με την οποία η Ευρωπαϊκή Επιτροπή απέρριψε την προσφορά τους στην υπ’ αριθμ. EuropeAid/131431/C/SER/AL κλειστή διαγωνιστική διαδικασία και
            
         
               —
            
            
               Να καταδικασθεί η Επιτροπή στο σύνολο της δικαστικής δαπάνης των προσφευγουσών.
            
         
      Ισχυρισμοί και κύρια επιχειρήματα
   
   Με την προκειμένη προσφυγή, οι προσφεύγουσες αιτούνται την ακύρωση της υπ’ αριθμ. CMS/cms D(2012)/00008 απόφαση της Ευρωπαϊκής Επιτροπής, της 8 Φεβρουαρίου 2012, η οποία γνωστοποιήθηκε στις προσφεύγουσες στις 9 Φεβρουαρίου 2012, με την οποία η Ευρωπαϊκή Επιτροπή απέρριψε την προσφορά τους στην υπ’ αριθμ. EuropeAid/131431/C/SER/AL κλειστή διαγωνιστική διαδικασία.
   Οι προσφεύγουσες υποστηρίζουν ότι η προσβαλλόμενη πρέπει να ακυρωθεί, σύμφωνα με το άρθρο 263 ΣΛΕΕ, λόγω παραβίασης κανόνων του δικαίου της Ένωσης και, συγκεκριμένα, για τους ακόλουθους τρεις λόγους:
   
               1)
            
            
               Πρώτον, λόγω παράβασης εκ μέρους της Επιτροπής της αρχής της διαφάνειας, επειδή η προσβαλλομένη, ακόμη και μετά την επιστολή της Επιτροπής της 21 Φεβρουαρίου 2012, δεν επέτρεψε την πρόσβαση των υποψηφίων στο πρακτικό της επιτροπής αξιολόγησης.
            
         
               2)
            
            
               Δεύτερον, λόγω παράβασης εκ μέρους της Επιτροπής της υποχρέωσης αιτιολογίας:
               
                           —
                        
                        
                           Επειδή ως προς τα χαρακτηριστικά και πλεονεκτήματα της τεχνικής προσφοράς του επιλεγέντος υποψηφίου απουσίαζε εντελώς από την προσβαλλομένη, ακόμη και μετά την επιστολή της Επιτροπής της 21 Φεβρουαρίου 2012, τόσο η αναλυτική βαθμολογία της τεχνικής προσφοράς του επιλεγέντος υποψηφίου όσο και η δικαιολόγηση της βαθμολογίας αυτής.
                        
                     
                           —
                        
                        
                           Επειδή, ως προς την τεχνική προσφορά των ιδίων των προσφευγουσών, η προσβαλλομένη, ακόμη και μετά την επιστολή της Επιτροπής της 21 Φεβρουαρίου 2012, περιείχε όλως ανεπαρκή αιτιολογία της βαθμολογίας της.